**Шыдамды болу**

***«Әрдайым Жаратқанға арт сеніміңді,***

***Батыл болып, нығайта түс жүрегіңді!***

***Әрқашан Жаратқанға арт сеніміңді!»***

***(Забур 26:14)***

Шыдамды болу – оңай емес. Өзіңізді қазір қиын жағдайдан шығара алатын қандай да бір мүмкіндік болса, неге солай жасамасқа?

Киелі кітапта Дәуіт «Жаратқан Иенің көңілінен шыққан біреу» деп аталды (Патшалықтар 1-жазба 13:14). Өмірінде қандай қиындық көрсе де, ол Құдайдың соңынан ерді.

Исраилдің бірінші патшасы Саул Құдайға қарсы шықты. Құдай Дәуітті Саулдың орнына патша етіп таңдады, бірақ Дәуіт патша болу үшін ұзақ 15 жыл күтті. Ол тіпті ең қиын жағдайда да Құдайдың уәде еткенін күтуге бел буды.

Сол жылдары Саул Дәуітті өлтірмекші болып, оны үнемі аңдып жүретін еді. Ал Дәуітте Саулдың көзін жоя алатын екі мүмкіндігі болды. Алғаш рет Дәуіт патшаның шапанының бір шетін ғана кесіп алып, Саулға: “Жаратқан Ие төреміз болып арамыздағы дауды шешіп берсін! Оның Өзі ісімді қарап, қорғап, мені қолыңызға түсірмей, ақтап шығара көрсін!”— деді. (Патшалықтар 1-жазба 24:15)

Бір күні түнде Дәуіт Саулдың ұйықтап жатқанын көрді. Дәуіттің қасындағы бір жауынгер сыбырлап: «Бүгін Құдай жауыңызды қолыңызға түсіріп отыр» деді. Бірақ Дәуіт Саулдың бас жағындағы сүңгісі мен құмырасын ғана алып: “Мәңгі тірі Жаратқан Иенің алдында шын айтамын: Оның Өзі Саулды өлтіретін болады. Не уақыты жетіп қайтыс болады, не соғысқа шығып қаза табады» деді. (Патшалықтар 1-жазба 26:10)

Дәуіт Құдайдың уәде еткенін орындайтынына сеніп, Құдайдың уақыты мен Құдайдың жолына сеніп, күтті. «Құдай менің қорғаушым», - деді Дәуіт. Ол Дәуіттің де, сіздің де Қорғаушыңыз. Дәуіттің 26-шы Забур жырындағы сөздері бізді жігерлендірсін: «Әрдайым Жаратқанға арт сеніміңді, Батыл болып, нығайта түс жүрегіңді! Әрқашан Жаратқанға арт сеніміңді!» (Забур 26:14) Аумин.